Hei, denne artikkelen er over ett år gammel og kan inneholde utdatert informasjon

En 24 år gammel mann på løpetur ble fredag kveld knivstukket ved Stokkavannet i Stavanger. Han slapp unna med lettere skader. Politiet ble varslet om knivstikkingen klokken 23.10.

- Vi fikk melding om en person som var knivstukket ved Stokkavannet. Fornærmede var ute og løp, opplyser operasjonssentralen i Rogaland politidistrikt.

Det var fort klart at mannen ikke ble alvorlig skadd. Stavanger universitetssjukehus opplyste like etter midnatt at han pådro seg kun lettere skader, og at tilstanden var stabil.

Politiet har pågrepet en person som er mistenkt i saken, melder VG.

- Vi er ikke sikre på at han står bak, men vedkommende har en historikk med å ha utført lignende ting i samme område før, sier operasjonsleder Egil Karlsen.

Stavanger Aftenblad skriver at vitner på stedet meldte om at mannen ble knivstukket tre ganger — to ganger i siden og en gang i halsen.

(NTB)